b'\n_START_ARTICLE_\nPikku-Tohloppi\n_START_SECTION_\nMaantietoa\n_START_PARAGRAPH_\nLammen pituus on 200 metri\xc3\xa4, leveys 100 metri\xc3\xa4 ja sen pinta-ala on 1,1 hehtaaria. Lampi sijaitsee Epil\xc3\xa4nharjun ja sen edustalla olevan suon v\xc3\xa4liss\xc3\xa4. Ymp\xc3\xa4rist\xc3\xb6\xc3\xb6n kuuluu my\xc3\xb6s lampea suurempi j\xc3\xa4rvi Tohloppi, jonne Pikku-Tohloppi laskee kaivettua suo-ojaa my\xc3\xb6ten. Ymp\xc3\xa4r\xc3\xb6iv\xc3\xa4 suo on ojitettu ja sen ojat laskevat sek\xc3\xa4 Pikku-Tohloppiin ett\xc3\xa4 Tohloppiin. Lammen rantaviivan pituus on 500 metri\xc3\xa4. L\xc3\xa4nsiranta on suota ja it\xc3\xa4rantaan on rakennettu Epil\xc3\xa4st\xc3\xa4 luoteeseen johtava maantie. Tien it\xc3\xa4puolinen rinne on koko matkaltaan rakennettua ja osa asunnoista sijaitsevat lammen kohdalla.\n_START_SECTION_\nHistoriaa\n_START_PARAGRAPH_\nVuoden 1953 julkaistun peruskartan mukaan lammen nimi kirjoitettiin "Pikku Tohloppi". Jo tuolloin kulki Epil\xc3\xa4st\xc3\xa4 alkava tie sen ohitse. Lammen l\xc3\xa4hell\xc3\xa4 ei viel\xc3\xa4 silloin sijainnut asuntoja, koska rannat olivat suota tai peltomaata. Asuntoja on merkitty tien varteen vuoden 1960 peruskartassa ja vuoden 1975 kartassa n\xc3\xa4kyy Haukiluoman suuntaan johtava uusi tie. T\xc3\xa4m\xc3\xa4n j\xc3\xa4lkeen on kehitys johtanut kaupungistumiseen, kun ymp\xc3\xa4rist\xc3\xb6n maatilat on myyty tonteiksi kasvavalle asuntotuotannolle.'